**Olga Tokarczuk**

****

*“Néztem a Fennsík fekete-fehér tájképét, és rájöttem, a szomorúság fontos szó a világ definíciójában. Ott van mindennek az alapjainál; ez az ötödik elem, a kvintesszencia.”*

Ebben az évben irodalmi kvízünket minden hónapban egy Nobel-díjas szerzőről állítjuk össze.

A helyes megfejtők között minden hónap végén könyvjutalmat sorsolunk ki.

A kvíz beküldési határideje 2024.11.30.

Ha segítségre lenne szüksége a kérdések megválaszolásához, kérjük, forduljon a tájékoztató könyvtárosokhoz.

13+1 kérdés Olga Tokarczukról

1. Olga Tokarczuk ugyan pszichológusként végzett a Varsói Egyetemen, de ma már nem praktizál. Mivel foglalkoztak a szülei?
   1. édesanyja szintén pszichológus volt, apja ügyvéd
   2. apja építészmérnök, felesége pedig besegített a családi vállalkozásba
   3. mindketten tanárok voltak, édesapja emellett iskolai könyvtáros is
2. 2020-ban irodalmi alapítványt hozott létre, aminek működtetésébe fia, Zbyszko Fingas is besegít. Mi a célkitűzése az alapítványnak?
   1. írók, műfordítók munkájának valamint irodalomtörténeti kutatásoknak a támogatása
   2. kritikusok munkájának támogatása, a minőségi irodalmi kritika fejlesztése
   3. a lengyel írórezidenciák hagyományainak felélesztése
3. Regényei, novellái mellett megjelent magyar nyelven egy gyerekeknek (is) szóló műve. Melyik kiadónál jelent meg a könyv?
   1. Pagony
   2. Csirimojó
   3. Móra
4. Melyik művében találkozhatunk “örökké mozgásban lévők”-kel?
   1. Nyughatatlanok
   2. Az Őskönyv nyomában
   3. Hajtsad ekédet a holtak csontjain át
5. *Bizarr történetek* című novelláskötetéből kiemelkedik a *Mindenszentek kolostora* című írás, ahol titokban sötét dolgokat művelnek az ott élő apácák. Hol található ez a kolostor?
   1. Fehér-Kárpátokban
   2. a svájci hegyekben
   3. a Máramarosi-havasokban
6. Ki *nem* tartozik Olga Tokarczuk fordítói közé?
   1. Patat Bence
   2. Petneki Noémi
   3. Körner Gábor
7. Melyik sorozathoz tartoznak a *Bizarr történetek* és a *Jakub könyvei* című kötetek?
   1. Living Bridges
   2. Világ-Szép-Irodalom
   3. Horizontok
8. Olga Tokarczuk írásmódjára mi a leginkább jellemző?
   1. végeláthatatlan természetleírások
   2. a szövegekben megbúvó fantasztikum, mesés elemek
   3. a túlfűtött erotika
9. Hány esszét, szöveget tartalmaz *Az ​érzékeny narrátor* című kötete?
   1. 10
   2. 12
   3. 13
10. A Nobel-díj mellett a szerző számos más díjjal is büszkélkedhet. Melyik *nem* tartozik ezek közé?
    1. Nike Irodalmi Díj
    2. Nemzetközi Booker-díj
    3. Goncourt-díj
11. *Nappali ház, éjjeli ház* című regényében betekintést nyerhetünk egy alsó-sziléziai kisváros, *Nowa Ruda* lakóinak életébe. Ez a környék különösen fontos a szerző számára, más műveiben is megjelenik. Mikor lett a szerző Alsó-Szilézia díszpolgára?
    1. 2011-ben
    2. 2018-ban
    3. 2020-ban
12. A *10. Színházi Olimpia* programsorozat keretein bemutatták Olga Tokarczuk *Hajtsad ekédet a holtak csontjain át* című művének színpadi átdolgozását. A darabot *Simon McBurney* rendezte, *Kathryn Hunter* játszotta a főszereplőt. Hol mutatták be a darabot?
    1. Budapesten, a Katona József Színházban
    2. Budapesten, a Nemzeti Színházban
    3. Budapesten, az Örkény Színházban
13. *Hajtsad ekédet a holtak csontjain át* című regényéből filmfeldolgozás is készült. A lengyel rendezőnő, *Agnieszka Holland* által készített film 2017-ben a Berlini Nemzetközi Filmfesztiválon *Ezüst Medve-díj*at nyert. A filmet jelölték Oscarra is, melyik kategóriában?
    1. Legjobb idegen nyelvű film
    2. Legjobb adaptált forgatókönyv
    3. Legjobb rendező

13+1: 2022-ben jelent meg hazájában legutóbbi kötete (*Empuzjon*), ami egyelőre csak angol nyelven érhető el. Ez a könyv, a szintén Nobel-díjas Thomas Mann egyik művével állítható párhuzamba. Melyik Thomas Mann nagyregényről van szó?

1. Doktor Faustus
2. A Buddenbrook ház
3. A varázshegy

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*)